OpenLLM-France/wikimedia huggingface dataset:
# Macuna

El makuna (Baigana, Buhagana, Emoa, Ide, Jepa-Matsi, Macuna, Macuna-Erulia, Makuna, Paneroa, Roea, Suroa, Tabotiro Jejea, Umua, Wuhána, Yeba, Yebamasã, Yehpá Majsá, Yepá-Maxsá) és una llengua ameríndia que pertany al grup oriental de la família de les llengües tucanes. És parlada pels makuna. un grup ètnic que viu als afluents dels rius Apaporis i Miriti-Parana (a sota de Piriti-Parana) al departament de Vaupés a Colòmbia, així com un grup es troba l'estat de l'Amazones al Brasil.

## Fonologia
### Vocals

| | Anterior | Central | Posterior |
| Tancada | i i | ɨ ɨ | u u |
| Mitjana | e e | | o o |
| Oberta | | a a | |

### Consonants

| | | Bilabial | Dental | Palatal | Velar | Glotal |
| Oclusives | Sordes | p p | t t | | k k | |
| Oclusives | Sonores | b b | d d | | g g | |
| Fricatives | Fricatives | | s s | | | h h |
| Africades | Sordes | | | c t͡ʃ | | |
| Africades | Aspirades | | | j d͡ʒ | | |
| Líquides | Líquides | | r r | | | |
| Semivocals | Semivocals | w w | | | | |

## Referències

* ↑ Macuna a Ethnologue (18th ed., 2015)
* ↑ Aikhenvald, 1996, art. cité

## Bibliografia

* (anglès) Aikhenvald, Alexandra Y., Areal Diffusion in Northwest Amazonia: The Case of Tariana, Anthropological Linguistics, 38:1, 1996.
* Campbell, Lyle. (1997). American Indian languages: The historical linguistics of Native America. Nova York: Oxford University Press. ISBN 0-19-509427-1.
* Kaufman, Terrence. (1990). Language history in South America: What we know and how to know more. In D. L. Payne (Ed.), Amazonian linguistics: Studies in lowland South American languages (pp. 13–67). Austin: University of Texas Press. ISBN 0-292-70414-3.
* Kaufman, Terrence. (1994). The native languages of South America. In C. Mosley & R. E. Asher (Eds.), Atlas of the world's languages (pp. 46–76). Londres: Routledge.
# Niigataïta

La niigataïta és un mineral de la classe dels silicats, que pertany al grup de la clinozoïsita. Rep el nom de la prefectura de Niigata, al Japó, on es troba la seva localitat tipus. L'anys 2006 va ser reanomenada com Clinozoisita-(Sr) pel "Subcomité de l'epidota de la CNMMN", però el seu nom va ser revertit a l'actual el 2015.

## Característiques

La niigataïta és un silicat de fórmula química {CaSr}{Al₃}(Si₂O₇)(SiO₄)O(OH). Va ser aprovada com a espècie vàlida per l'Associació Mineralògica Internacional l'any 2001. Cristal·litza en el sistema monoclínic. La seva duresa a l'escala de Mohs es troba entre 5 i 5,5.
Segons la classificació de Nickel-Strunz, la niigataïta pertany a «09.B - Estructures de sorosilicats amb grups barrejats de SiO₄ i Si₂O₇; cations en coordinació octaèdrica [6] i major coordinació» juntament amb els següents minerals: al·lanita-(Ce), al·lanita-(La), al·lanita-(Y), clinozoisita, dissakisita-(Ce), dol·laseïta-(Ce), epidota, epidota-(Pb), khristovita-(Ce), mukhinita, piemontita, piemontita-(Sr), manganiandrosita-(La), tawmawita, manganipiemontita-(Sr), ferrial·lanita-(Ce), clinozoisita-(Sr), manganiandrosita-(Ce), dissakisita-(La), vanadoandrosita-(Ce), uedaïta-(Ce), epidota-(Sr), al·lanita-(Nd), ferrial·lanita-(La), åskagenita-(Nd), zoisita, macfal·lita, sursassita, julgoldita-(Fe2+), okhotskita, pumpel·lyïta-(Fe$^{2+}$), pumpel·lyïta-(Fe$^{3+}$), pumpel·lyïta-(Mg), pumpel·lyïta-(Mn$^{2+}$), shuiskita, julgoldita-(Fe$^{3+}$), pumpel·lyïta-(Al), poppiïta, julgoldita-(Mg), ganomalita, rustumita, vesuvianita, wiluïta, manganovesuvianita, fluorvesuvianita, vyuntspakhkita-(Y), del·laïta, gatelita-(Ce) i västmanlandita-(Ce).

## Formació i jaciments

Va ser descoberta a la platja de Miyabana, a la ciutat d'Itoigawa, dins la prefectura de Niigata (Chubu, Japó). També ha estat descrita al districte de Wakasa, a Tottori, també al Japó. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Niigataite» (en anglès). Mindat. [Consulta: 9 desembre 2019].
# Nenad Mirosavljević

Nenad Mirosavljević (en serbi: Ненад Миросављевић; nascut el 4 de setembre de 1977) és un futbolista serbi, que ocupa la posició de davanter.

## Trajectòria

Inicia la seua carrera al Proleter Zrenjanin, per a la campanya 96/97, en la qual marca cinc gols en 19 partits. El 2000 marxa al Sartid Smederevo, on marcaria una seixantena de gols en quatre temporades, repetint la xifra de 15 dianes en quatre anys consecutius.
Aquesta regularitat golejadora crida l'atenció del Cadis CF, que el fitxa a l'agost del 2004. Hi passa dos anys a Andalusia, un a Primera i l'altre a Segona Divisió, amb un total de 8 gols en 37 partits.
Entre l'estiu de 2006 i gener de 2007 milita al FK Partizan, amb qui juga la Copa de la UEFA. Després d'una cessió a la UD Vecindario, de la Segona Divisió espanyola, recala al FK Smederevo.
El gener de 2008 fitxa per l'APOEL xipriota. A la temporada 09/10, hi disputa la Champions League amb l'APOEL, marcant contra l'Atlètic de Madrid i el Chelsea FC.

## Títols

* Copa de Sèrbia i Montenegro: 02/03
* Lliga de Xipre: 08/09
* Copa de Xipre: 07/08
* Supercopa de Xipre: 2008, 2009

## Enllaços externs

* Fitxa del jugador
# Nenad Stojković

Nenad Stojković (en serbi: Ненад Стојковић; 26 de maig de 1956) és un exfutbolista serbi de la dècada de 1980.
Fou 32 cops internacional amb la selecció iugoslava amb la qual participà en el Mundial de 1982.
Defensà els colors de Partizan, AS Monaco, Montpellier HSC, Mulhouse, AS Nancy i Amiens SC.

## Palmarès
### Partizan

* Lliga iugoslava de futbol: 1975-76, 1977-78, 1982-83
* Copa Mitropa: 1978

### Monaco

* Copa francesa de futbol: 1984-85

### Montpellier

* Ligue 2: 1986-87

## Referències

* ↑ Perfil a reprezentacija.rs
* ↑ Nenad Stojković a worldfootball.net
* ↑ Nenad Stojković a National-Football-Teams.com (anglès)
# Norwalk (Wisconsin)

Norwalk és una població dels Estats Units a l'estat de Wisconsin. Segons el cens del 2000 tenia 653 habitants.

## Demografia

Segons el cens del 2000, Norwalk tenia 653 habitants, 219 habitatges, i 148 famílies. La densitat de població era de 240,1 habitants per km².
Dels 219 habitatges en un 32% hi vivien nens de menys de 18 anys, en un 50,7% hi vivien parelles casades, en un 7,8% dones solteres, i en un 32,4% no eren unitats familiars. En el 27,9% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,98 i el nombre mitjà de persones que vivien en cada família era de 3,46.
Per edats la població es repartia de la següent manera: un 29,7% tenia menys de 18 anys, un 12,1% entre 18 i 24, un 29,6% entre 25 i 44, un 13,5% de 45 a 60 i un 15,2% 65 anys o més.
L'edat mediana era de 30 anys. Per cada 100 dones de 18 o més anys hi havia 120,7 homes.
La renda mediana per habitatge era de 32.143 $ i la renda mediana per família de 39.583 $. Els homes tenien una renda mediana de 22.969 $ mentre que les dones 17.344 $. La renda per capita de la població era de 13.097 $. Aproximadament l'11,4% de les famílies i el 16,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Norwalk» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Norwalk». American Fact Finder. Oficina del Cens dels Estats Units, 12-01-2010.
# Nodes de Txebixov

En anàlisi numèrica, els nodes de Txebixev són una distribució de nodes que permeten fer una interpolació més estable numèricament. Entre altres avantatges, aquests nodes permeten interpolar amb error proper a la màquina funcions que pateixen el fenomen de Runge.

## Introducció

Els nodes equiespaiats tenen desavantatges, entre d'altres que en els extrems de l'interval d'interpolació l'error és molt acusat. Per això cal utilitzar distribucions de nodes més condensades en els extrems, que permeten solucionar aquest problema. La manera de trobar aquests nodes està estretament relacionada amb els polinomis de Txebixev de primer i segon tipus.

### Polinomis de Txebixev

Definim el polinomi de Txebixev de grau n de primer tipus com:
   $\,T_{n}(x)=\cos(n\arccos(x))$
Per altra banda definim el polinomi de Txebixev de grau n de segon tipus com:
   $U_{n}(x)={\frac {\sin[(n+1)\arccos(x)]}{\sin(\arccos x)}}$

## Definició

Hi ha dues classes de nodes de Txebixev diferents, però que es defineixen de forma similar.
* El primer cas és el següent:
* Definim el conjunt de n+1 nodes d'interpolació de Txebixev com les abscisses de les arrels del polinomi n+1 de Txebixev de primer tipus. És a dir:
* $x_{j}=-\cos {\frac {(2j+1)\pi }{2(n+1)}}\quad j=0,1,\ldots ,n$
* Més concretament, aquests són els anomenats nodes de Gauss-Txebixev.
* El segon cas és:
* Definim el conjunt de n+1 nodes d'interpolació de Txebixev com les abscisses dels zeros del polinomi de Txebixev de segon tipus de grau n-1. És a dir:
* $x_{j}=-\cos \left({\frac {\pi j}{n}}\right)\quad j=0,1,\ldots ,n$
* Més concretament, aquests són els anomenats nodes de Gauss-Lobatto-Txebixev.
S'ha comentat al principi que ambdós conjunts de nodes estan relacionats. Fixem-nos, doncs, què passa si definim els nodes de Txebixeb de primer tipus com:
   $x_{j}=-\cos \left({\frac {\pi j}{n}}\right),\quad j={\frac {1}{2}},\,\ldots \,,\,{\frac {1}{2}}+i\,,\,\ldots \,,n-{\frac {1}{2}}.$
La qual cosa queda com:
   $x_{i}=-\cos \left({\frac {\pi (i+{\frac {1}{2}})}{n}}\right)=-\cos \left({\frac {\pi (2i+1)}{2n}}\right),\quad i=0,\ldots ,n-1.$
Que de fet, és el conjunt de n (en lloc de n+1) nodes de primera classe tal com els hem definit abans.

## Vegeu també

* Polinomis de Txebixev
* Constant de Lebesgue
* Interpolació polinòmica
* Fenomen de Runge

## Notes

* ↑ Fink, Kurtis D., and John H. Mathews. Numerical Methods using MATLAB. Upper Saddle River, NJ: Prentice Hall, 1999. 3rd ed. pp. 236-238.

## Referències

* Stewart, Gilbert W. (1996), Afternotes on Numerical Analysis, SIAM, ISBN 978-0-89871-362-6.

## Bibliografia

* Burden, Richard L.; Faires, J. Douglas: Numerical Analysis, 8th ed., pages 503–512, ISBN 0-534-39200-8.
# Norborne

Norborne és una població dels Estats Units a l'estat de Missouri. Segons el cens del 2000 tenia 805 habitants.

## Demografia

Segons el cens del 2000, Norborne tenia 805 habitants, 358 habitatges, i 220 famílies. La densitat de població era de 493,4 habitants per km².
Dels 358 habitatges en un 28,2% hi vivien nens de menys de 18 anys, en un 50% hi vivien parelles casades, en un 6,4% dones solteres, i en un 38,3% no eren unitats familiars. En el 34,6% dels habitatges hi vivien persones soles el 20,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,93.
Per edats la població es repartia de la següent manera: un 25% tenia menys de 18 anys, un 7,7% entre 18 i 24, un 24,2% entre 25 i 44, un 22,4% de 45 a 60 i un 20,7% 65 anys o més.
L'edat mediana era de 40 anys. Per cada 100 dones de 18 o més anys hi havia 81,9 homes.
La renda mediana per habitatge era de 25.208 $ i la renda mediana per família de 31.488 $. Els homes tenien una renda mediana de 24.821 $ mentre que les dones 18.393 $. La renda per capita de la població era de 14.526 $. Entorn de l'11,1% de les famílies i el 15,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Norborne». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Norborne». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Novopokróvskaia

Novopokróvskaia - Новопокровская (rus) és una stanitsa del krai de Krasnodar, a Rússia. Es troba a la plana de Kuban-Azov, al peu del Caucas, a la vora del riu Korsun, un dels constituents del riu Ieia. És a 165 km al nord-est de Krasnodar.
Pertanyen a aquesta stanitsa els possiolki de Gorki, Lesnítxestvo i el khútor de Ieia.

## Història

Fou fundada l'1 de setembre de 1827 per colons de les gubèrnies de Vorónej, Kursk i Khàrkiv amb el nom original de Novo-Pokróvskoie, Karassun. El 1848 la vila obtingué l'estatus de stanitsa.
A començaments del segle XX tenia 9.136 habitants, dues esglésies i dues escoles, entre altres instal·lacions. Fins al 1920 pertanyia a l'otdel de Kavkàzskaia de la província de Kuban. El 1924 fou designada centre administratiu del raion homònim.

## Vegeu també

* Ilínskaia
# Nuwayri

«Nuwayri» té aquests significats:

## Historiadors

* Xihab-ad-Din Àhmad an-Nuwayri ibn al-Wahhab al-Bakrí at-Tamimí al-Quraïxí aix-Xafií (1279-1333)
* Muhàmmad an-Nuwayrí ibn al-Qàssim al-Iskandaraní, segle XIV
# Nervi coclear

El nervi coclear o auditiu és un nervi sensitiu que porta els senyals des de la còclea (del laberint de l'orella interna) al cervell. Condueix el senyal de l'òrgan de Corti, per tant forma part del sistema auditiu.
En l'inici del conducte auditiu intern, s'uneix al nervi vestibular per formar el nervi vestibulococlear.
# Nyassachromis purpurans

Nyassachromis purpurans és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 18 cm de longitud total.

## Distribució geogràfica

Es troba a l'Àfrica oriental: llac Malawi.

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A., 1990. Ad Konings's book of cichlids and all the other fishes of Lake Malawi. T.F.H. Publications, Inc., Neptune City (Nova Jersey, Estats Units).
* Konings, A. 2001. Malawi Cichlids in their natural habitat. Cichlid Press, Estats Units. 3a edició.
* Maréchal, C. 1991, Nyassachromis. p. 300-302. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Poll, M. & J.P. Gosse 1995: Genera des poissons d'eau douce de l'Afrique. Mémoire de la Classe des Sciences. Académie royale de Belgique. 9: 1-324.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Snoeks, J. & M. Hanssens 2004: Identification guidelines to other non-mbuna. Pp. 266-310 a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units: 1-360.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nybøïta

La nybøïta és un mineral de la classe dels silicats, que pertany i dona nom al grup del nom arrel nybøïta. Rep el nom de la seva localitat tipus.

## Característiques

La nybøïta és un silicat de fórmula química NaNa₂(Mg₃Al₂)(AlSi₇O$_{22}$)(OH)₂. Va ser aprovada com a espècie vàlida per l'Associació Mineralògica Internacional l'any 1980, i la primera publicació data del 1981. Cristal·litza en el sistema monoclínic. La seva duresa a l'escala de Mohs es troba entre 5 i 6.
Segons la classificació de Nickel-Strunz, la nybøïta pertany a «09.DE - Inosilicats amb 2 cadenes dobles periòdiques, Si₄O$_{11}$; clinoamfíbols» juntament amb els següents minerals: antofil·lita, cummingtonita, clinoholmquistita, grunerita, manganocummingtonita, manganogrunerita, permanganogrunerita, ferrofluoropedrizita, ferrifluoroleakeïta, actinolita, ferritschermakita, ferroactinolita, ferrohornblenda, ferrotschermakita, joesmithita, magnesiohornblenda, tremolita, tschermakita, cannilloïta, fluorcannilloïta, parvomanganotremolita, fluorotremolita, potassicfluoropargasita, edenita, ferroedenita, ferrokaersutita, ferropargasita, hastingsita, kaersutita, magnesiohastingsita, pargasita, sadanagaïta, fluoroedenita, potassicferroferrisadanagaïta, potassicsadanagaïta, potassicpargasita, potassicferrosadanagaïta, magnesiofluorohastingsita, potassicfluorohastingsita, potassicclorohastingsita, fluoropargasita, parvomanganoedenita, potassiccloropargasita, potassicferrocloroedenita, potassicmagnesiohastingsita, potassicferropargasita, cromiopargasita, ferro-taramita, barroisita, ferroferribarroisita, ferroferriwinchita, ferribarroisita, ferroferritaramita, ferroferricatoforita, ferrobarroisita, ferrorichterita, ferrowinchita, ferrokatophorita, ferritaramita, magnesiotaramita, richterita, winchita, taramita, fluororichterita, katophorita, potassicfluororichterita, potassicrichterita, ferrighoseïta, ferriwinchita, fluorotaramita, arfvedsonita, eckermannita, ferroeckermannita, ferroglaucòfan, glaucòfan, potassicmanganileakeïta, manganoarfvedsonita, ferrileakeïta, magnesioriebeckita, magnesioarfvedsonita, riebeckita, manganomanganiungarettiïta, ferroferrinyboïta, clinoferroferriholmquistita, ferrinyboïta, ferroferrileakeïta, ferroferrifluoroleakeïta, sodicferriclinoferroholmquistita, magnesiofluoroarfvedsonita, ferripedrizita, potassicferrileakeïta, fluoronyboïta, manganidellaventuraïta, fluoropedrizita, potassicarfvedsonita, ferriobertiïta, potassicmagnesiofluoroarfvedsonita, ferroferripedrizita, potassicmagnesioarfvedsonita, pedrizita, ferropedrizita, fluoroleakeïta i ferroferriobertiïta.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Nacional d'Història Natural, a París (França), amb el número d'espècimen: 181.55.

## Formació i jaciments

Va ser descoberta al pou d'eclogita de Nybø, a Sørpollen, dins el municipi de Vågsøy (Sogn og Fjordane, Noruega). També ha estat descrita en el proper pou d'eclogita de Liset, així com a Dinamarca, Grècia, Itàlia, Myanmar i la República Popular de la Xina.

## Referències

* ↑ «Nybøite» (en anglès). Mindat. [Consulta: 17 desembre 2019].
# None

None (italià) o Non (piemontès) és un municipi (comune) d'Itàlia que l'any 2010 tenia 8.012 habitants. Pertany a la ciutat metropolitana de Torí, al Piemont. Es troba 25 m d'altitud i ocupa una superfície de 24,64 km². El riu Essa divideix el municipi de None del de Castagnole Piemonte.

## Persones relacionades amb None

* Paolo Albera (1845-1921), segon successor de Don Bosco i rector major dels Salesians entre 1910 a 1921.
* Giuseppe Cerutti (1738-1792), escriptor i polític francès.
* Matteo Pitavino (1875-1953), religiós i missioner a Etiòpia i Somàlia.

## Notes

* ↑ Dato Istat - Població resident al 31 de desembre de 2010.
# Nóvaia Ivànovka (Saràtov)

* Per a altres significats, vegeu «Nóvaia Ivànovka».
Nóvaia Ivànovka (en rus: Новая Ивановка) és un poble de l'óblast de Saràtov, a Rússia, segons el cens del 2010 tenia 79 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Notoraja tobitukai

Notoraja tobitukai és una espècie de peix de la família dels raids i de l'ordre dels raïformes.

## Morfologia

* Els mascles poden assolir 50 cm de longitud total.

## Reproducció

És ovípar i les femelles ponen càpsules d'ous, les quals presenten com unes banyes a la closca.

## Hàbitat

És un peix marí i d'aigües profundes que viu entre 300-1.000 m de fondària.

## Distribució geogràfica

Es troba a l'oceà Pacífic nord-occidental: el Japó, el mar de la Xina Oriental i Taiwan.

## Observacions

És inofensiu per als humans.

## Referències

* ↑ «Notoraja tobitukai». Catalogue of Life. (anglès) (anglès)
* ↑ The Taxonomicon (anglès)
* 1 2 3 4 5 FishBase (anglès)
* ↑ Nakabo, T., 2002. Fishes of Japan with pictorial keys to the species. Tokai University Press, Japó, pp v-866.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.
* ↑ Ishihara, H., 1990. Study on the systematics and fishery resources of the North Pacific skates (Pisces: Chondrichthyes: Rajidae). Tokyo University. 186 p. Tesi doctoral.
* ↑ Ishiyama, R., 1967. Fauna Japonica. Rajidae (Pisces). Biogeogr. Soc. Jpn. (Tòquio): i-vi, 1-82.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Nakaya, K. i S. Shirai, 1992. Fauna and zoogeography of deep-benthic chondrichthyan fishes around the Japanese Archipelago. Jap. J. Ichthyol. 39(1):37-48.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* McEachran, J.D. i L.J.V. Compagno, 1982. Interrelationships of and within Breviraja' based on anatomical structures (Pisces: Rajoidei). Bull. Mar. Sci. 32(2):399-425.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Mould, B., 1994. A world list of rays. The scientific nomenclature and distribution of the recent Batoidea (Batoidea, Elasmobranchii, Chondrichthyes). Universitat de Nottingham, Gran Bretanya. 82 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB